Marek Talts mängib meelsasti dzässmuusikat koos erinevate muusikutega, aga ka alternatiivset poprocki, samuti on mänginud gospelmuusikat eesti-soome ansamblis Con Forte ja pärimusmuusikat ansamblis Helletused. Marek Talts ütleb enda kohta, et alustas kitarri õppimist oma venna juhendamisel 11 aastaselt. Hiljem sai G. Otsa nim. Muusikakoolis tema õpetajaks Mart Soo. Järgnevalt on Marek Talts oma muusikalisi oskusi viimistlenud Heiki Mätliku ja Tiit Pauluse käe all.